CELEX: 32011D0463
Language: bg
Date: 2011-07-25 00:00:00
Title: 2011/463/ЕС: Решение за изпълнение на Комисията от 25 юли 2011 година относно уравняването на сметките, представени от България и Румъния, във връзка с разходите, финансирани по Специалната предприсъединителна програма за развитие на земеделието и селските райони (САПАРД) през 2008 година (нотифицирано под номер C(2011) 5183)

26.7.2011   
            
            
               BG
            
            
               Официален вестник на Европейския съюз
            
            
               L 194/36
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 25 юли 2011 година
   относно уравняването на сметките, представени от България и Румъния, във връзка с разходите, финансирани по Специалната предприсъединителна програма за развитие на земеделието и селските райони (САПАРД) през 2008 година
   (нотифицирано под номер C(2011) 5183)
   (само текстовете на български и румънски език са автентични)
   (2011/463/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1268/1999 на Съвета от 21 юни 1999 г. за подкрепата на Общността за предприсъединителните мерки за земеделие и развитие на селските райони в страните кандидатки от Централна и Източна Европа в предприсъединителния период (1),
   като взе предвид Регламент (ЕО) № 2222/2000 на Комисията от 7 юни 2000 година относно определяне на финансови правила за прилагането на Регламент (ЕО) № 1268/1999 на Съвета за подкрепата на Общността за предприсъединителни мерки за земеделие и развитие на селските райони в страните кандидатки от Централна и Източна Европа в предприсъединителния период (2), и по-специално член 13 от него,
   като взе предвид Многогодишното финансово споразумение, сключено с България на 18 декември 2000 г., и по-специално член 11 от раздел А от приложението към него,
   като взе предвид Многогодишното финансово споразумение, сключено с Румъния на 2 февруари 2001 г., и по-специално член 11 от раздел А от приложението към него,
   като взе предвид Регламент (ЕО) № 248/2007 на Комисията от 8 март 2007 година за мерките относно многогодишните финансови споразумения и годишните финансови споразумения, сключени по програмата Сапард, както и преход от подпомагане по програмата Сапард към подпомагане в рамките на развитието на селските райони (3), във връзка с многогодишните финансови споразумения, посочени в точка 1 от приложение II към същия регламент, и по-специално член 11 от раздел А от приложението към него,
   след консултации с Комитета по земеделските фондове,
   като има предвид, че:
   
               (1)
            
            
               Комисията, действаща от името на Европейския съюз, сключи с България и Румъния многогодишни финансови споразумения (МФС), с които се залага техническата, правната и административната рамка за прилагането на Специалната предприсъединителна програма за развитие на земеделието и селските райони (САПАРД).
            
         
               (2)
            
            
               В член 11 от раздел А от приложението към МФС се предвижда приемането от Комисията на решение за уравняване на сметките. По силата на Регламент (ЕО) № 248/2007 тази разпоредба продължава да се прилага за България и Румъния.
            
         
               (3)
            
            
               Сроковете, с които държавите бенефициери разполагаха, за да представят необходимите документи на Комисията, изтекоха.
            
         
               (4)
            
            
               С решение C(2009) 7496 от 30 септември 2009 г. Комисията реши да не уравнява сметките на агенциите Сапард на териториите на България и Румъния във връзка с извършените през финансовата 2008 година разходи, тъй като България, освен че закъсня с представянето по силата на член 5, параграф 2 от МФС на годишните отчети, тези отчети бяха отхвърлени от националния разпоредител (НР) поради значителни слабости в механизмите за контролиране на публичните мерки и все още очакваната допълнителна работа от сертифициращия орган, а Румъния не спази срока за представяне на годишните отчети, като освен това все още не е приключило разглеждането на изисканата от страната допълнителна информация.
            
         
               (5)
            
            
               Междувременно очакваната от България и Румъния информация бе подадена, което увеличи информираността на Комисията. Въз основа на проведените допълнителни проверки Комисията е в състояние да вземе решение относно пълнотата, точността и достоверността на отчетите, подадени от съответните компетентни органи за Сапард в България и Румъния.
            
         
               (6)
            
            
               Настоящото решение се приема въз основа на счетоводната информация. С него не се отхвърля възможността впоследствие Комисията да реши да не финансира със средства на ЕС разходите, които не са били извършени в съответствие с Регламент (ЕО) № 2222/2000,
            
         ПРИЕ НАСТОЯЩОТО РЕШЕНИЕ:
   Член 1
   С настоящото се уравняват сметките на агенциите Сапард, разположени на територията на България и Румъния, във връзка с разходите, финансирани от общия бюджет на Европейския съюз през 2008 г.
   Член 2
   Разходите и получените от ЕС средства за финансовата 2008 година, декларирани към 31 декември 2008 г., и активите, държани от тези държави бенефициери от името на ЕС към 31 декември 2008 г., които предстои да бъдат уравнени по силата на настоящото решение, са посочени в приложението.
   Член 3
   Адресати на настоящото решение са Република България и Румъния.
   
      Съставено в Брюксел на 25 юли 2011 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 161, 26.6.1999 г., стр. 87.
   
      (2)  ОВ L 253, 7.10.2000 г., стр. 5.
   
      (3)  ОВ L 69, 9.3.2007 г., стр. 5.
   
      ПРИЛОЖЕНИЕ
      
         Декларирани към 31 декември 2008 г. разходи и получено от ЕС финансиране за финансовата 2008 година (всички суми са в евро)
      
      
                  Държава бенефициер
               
               
                  Декларация D2
                  Финансир
                  ане от ЕС Финансова 2008 година
               
               
                  Финансиране от ЕС, уравнено с настоящото решение
               
               
                  Финансиране от ЕС, отделено с настоящото решение
               
               
                  Общо б + в
               
               
                  Корекции
               
               
                  Финансиране от ЕС (D1) (1)
                  
               
               
                  Разлика за възстановяване или
                  изплащане за финансова 2008 година (4)
                  
               
            
                   
               
               
                  а
               
               
                  б
               
               
                  в
               
               
                  г
               
               
                  д
               
               
                  е
               
               
                  ж = г – д – е
               
            
                  България
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Румъния
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Активи, държани от държавите бенефициери за сметка на ЕС към 31 декември 2008 г. (всички суми са в евро)
      
      
                  Държава бенефициер
               
               
                  СМЕТКА В ЕВРО салдо, уравнено с настоящото решение
               
               
                  СМЕТКА В ЕВРО салдо, отделено с настоящото решение
               
               
                  ДЛЪЖНИЦИ уравнено с настоящото решение (5)
                  
               
               
                  ДЛЪЖНИЦИ отделено с настоящото решение
               
            
                   
               
               
                  з
               
               
                   
               
               
                  и
               
               
                   
               
            
                  България
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Румъния
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Възстановявания на декларирани през 2008 г. разходи от ЕС през 2008 и 2009 г.
      
         (2)  Разходи, приспаднати по инициатива на българския национален разпоредител от декларация D2 за 2008 г. и от D1 38 за 2009 г.; те съответстват на проследен от ОЛАФ проект, за който през април 2009 г. бе открита нередност.
      
         (3)  Сумата от 1 052 775,38 EUR е сбор от корекциите, направени от ЕС въз основа на декларирани от румънските власти неприемливи разходи (D1 37) вследствие на извършеното от тях в рамките на прилагането на Плана за действие презаверяване и корекциите, извършени от румънските власти посредством декларациите D1 (D1 34 и D1 35) през 2008 г. в размер на 3 541,63 EUR.
      
         (4)  Тези разлики се дължат на закръгляване.
      
         (5)  В сумите не са включени начислените по задълженията лихви.